turjo4nis/wikipedia-bn-dump-20250701 huggingface dataset:
বাণেশ্বর বিদ্যালঙ্কার

বাণেশ্বর বিদ্যালঙ্কার অষ্টাদশ শতকের একজন বিখ্যাত বাঙালি পণ্ডিত, কাব্য এবং নাট্যকার।

জীবনী
বাণেশ্বর বিদ্যালঙ্কার হুগলি জেলার গুপ্তিপাড়ার বাসিন্দা ছিলেন। তাঁর পিতার নাম রামদেব তর্কবাগীশ। তিনি ছিলেন গুপ্তিপাড়ার প্রসিদ্ধ শুভাকরের বংশধর।

বাণেশ্বর বিদ্যালঙ্কার নদীয়ার রাজা কৃষ্ণচন্দ্রের সভাপণ্ডিত ছিলেন। কোন কারণবশত কৃষ্ণচন্দ্র তাঁর উপর রেগে গেলে তিনি বর্ধমানরাজ চিত্রসেনের আশ্রয়ে যান। তিনি বর্ধমানরাজের আদেশে ১৭৪৪ খ্রিস্টাব্দে গদ্যেপদ্যে চিত্রচম্পূ গ্রন্থ রচনা করেন। এই বইটিতে বর্গীর হাঙ্গামার বহু বিবরণ পাওয়া যায়। চিত্রসেনের মৃত্যুর পর তিনি আবার কৃষ্ণচন্দ্রের রাজসভায় যান এবং এর কিছুদিন পরে তিনি নদীয়া ত্যাগ করে কলকাতায় রাজা নবকৃষ্ণের আশ্রয়ে থাকেন। ওয়ারেন হেস্টিংস যে ১১ জন পণ্ডিতের সাহায্যে বিবাদার্ণবসেতু নামে বিরাট ধর্মশাস্ত্রসংগ্রহ রচনা করান তিনি তাঁদের অন্যতম। এই বইটি ব্রিটিশ আমলে হিন্দু আইনের আদিগ্রন্থ এবং দীর্ঘকাল সুপ্রীম কোর্টের একমাত্র আইনগ্রন্থ ছিল। হ্যালহেড এটি ইংরেজিতে অনুবাদ করেন। তাঁর অনুবাদের নাম A Code of Gentoo Law, যা ১৭৭৬ খ্রিস্টাব্দে ইংল্যান্ড থেকে গ্রন্থাকারে প্রকাশিত হয়। বাণেশ্বর রচিত আটটি গ্রন্থ এ যাবৎ পাওয়া গেছে। সেগুলি হলো: চিত্রচম্পূ, বিবাদার্ণবসেতু, রহস্যামৃত, তারাস্তোত্র, দেবীস্তোত্র, চন্দ্রাভিষেক ও কাশীশতক। চিত্রচম্পূ কাব্যটি একাধারে ইতিহাস ও ভূগোল। এতে চিত্রসেন সম্পর্কে অনেক তথ্য লিপিবদ্ধ হয়েছে। তাঁর রচনা বলে প্রসিদ্ধ কিছু উদ্ভট সংস্কৃত কবিতার সন্ধান পাওয়া যায়।

তথ্যসূত্র 

 সংসদ বাঙালি চরিতাভিধান - প্রথম খণ্ড - সাহিত্য সংসদ

বাঙালি পণ্ডিত
বাঙালি নাট্যকার
হুগলি জেলার ব্যক্তি
হেসবার্গার

হেসবার্গার (ফিনীয় ভাষায়: Hesburger) ফিনল্যান্ডের তুর্কু শহর ভিত্তিক একটি ফাস্ট ফুড চেইন। বর্তমানে এটি ফিনল্যান্ডের বৃহত্তম হ্যামবার্গার রেস্তোরাঁ; মার্কিন কোম্পানি ম্যাকডোনাল্ড্‌সের অবস্থান ২য়। ১৯৯২ সালে এটির মাত্র ১২টি শাখা ছিল। এর পরের দশকে হেসবার্গার ফিনল্যান্ডের ৬০টি শহরে প্রায় ২০০টি শাখায় প্রসার লাভ করেছে। আন্তর্জাতিক বাজারেও হেসবার্গার নাম লিখিয়েছে। এস্তোনিয়া, জার্মানি, লাতভিয়া ও লিথুয়ানিয়াতে এর শাখা আছে। সিরিয়াতে স্বল্প সময়ের জন্য একটি শাখা খোলা হলেও অলাভজনক বলে বন্ধ হয়ে যায়।

ফিনল্যান্ডের তুর্কু শহরে একটি হেসবার্গার হোটেলও আছে।

বহিঃসংযোগ 
 Hesburger – Official site

ফিনল্যান্ডের কোম্পানি
ফিনল্যান্ডের রেস্তোরাঁ
ফাস্ট ফুড হ্যামবার্গার রেস্তোরাঁ
আহা!

আহা! ২০০৭ সালে মুক্তিপ্রাপ্ত বাংলাদেশী চলচ্চিত্র। ছবিটির চিত্রনাট্য রচয়িতা, গীতিকার ও পরিচালক এনামুল করিম নির্ঝর। এটি তার প্রথম পরিচালিত ছবি। বাংলালিংক নিবেদিত এই ছবিটি প্রযোজনা করেছে ইমপ্রেস টেলিফিল্ম লিঃ। ছবিটিতে বিভিন্ন চরিত্রে অভিনয় করেছেন হুমায়ুন ফরীদি, তারিক আনাম খান, ফজলুর রহমান বাবু, শহিদুল আলম সাচ্চু, ইয়াসমিন বিলকিস সাথী, ফেরদৌস (অতিথি শিল্পী), প্রজ্ঞা লাবনী, খালেদ খান, গাজী রাকায়েতসহ আরও অনেকে। 'আহা!' ছবিটি পরিচালনা করে শ্রেষ্ঠত্বের স্বীকৃতি স্বরুপ পরিচালক এনামুল করিম নির্ঝর জাতীয় চলচ্চিত্র পুরস্কার এ শ্রেষ্ঠ পরিচালক ২০০৭ লাভ করেন। এবং এটা সহ ছবিটি মোট চারটি বিভাগে পুরস্কার লাভ করে।

কাহিনী সংক্ষেপ 
প্রায় একশ বছরের পুরনো বাপ-দাদার বাড়িতে বাস করেন অর্ন্তমূখী মল্লিক সাহেব (তারিক আনাম খান)। পুরনো ঢাকার ঘনবসতিপূর্ণ এলাকায় তার বাড়ির আশেপাশে রিয়েল এস্টেট কোম্পানী ছ'তলা, সাততলা বিল্ডিং বানায়। মল্লিক সাহেবকে তারা নানা প্রলোভনে এই বাড়ি ভেঙ্গে এপার্টমেন্ট কমপ্লেক্স বানাতে বলে। তিনি দ্বিধা-দুশ্চিন্তায় সিদ্ধান্ত নিতে পারেন না। এমন সময়ে হঠাৎ তার একমাত্র মেয়ে রুবা আমেরিকায় স্বামীর হাতে নির্যাতিত হয়ে ছয় বছরের শিশু সন্তানকে নিয়ে বাবার বাড়িতে ফেরত চলে আসে। দেশে ফিরে রুবা এঘর ওঘর ঘুরে বেড়ায়। স্মৃতিমাখা জানালায় চোখ রেখে আকাশ দেখার চেষ্টা করে। চোখে পড়ে নতুন গজিয়ে ওঠা বিল্ডিং আর সারি সারি বারান্দা। বর্ষায় একদিন জানালার সামনে দাঁড়িয়ে হঠাৎ পাশের বারান্দায় আবিষ্কার করে এক লাল বস্ত্রখন্ড। আসলে সেটা কি? পরপর সাতদিন সাত রঙের আন্ডারওয়্যার ঝুলতে দেখে তার যেমন কৌতূহল বাড়ে, তেমনি মনের জমিতে অদ্ভুত এক কৌতুক তৈরী হয়। আগন্তুক সোলেমান-এর (ফজলুর রহমান বাবু) আবির্ভাব ঘটে, সে খুনের অনুশোচনায় মল্লিক সাহেব-এর কাছে আশ্রয় চায় শুদ্ধ হবার আশায়। দারোয়ান হিসেবে কাজ পাবার পর সে নানা কারণে এলাকার ছেলেদের সাথে বিবাদে জড়িয়ে পড়ে। আর এদিকে জীবের সুন্দরতম অনুভূতির ছোঁয়া পেয়েও হঠাৎ একদিন বাবার কাছে ধরা পড়ে যায় রুবা। শেষ পর্যন্ত একটা খুন প্রশ্নবোধক চিহ্ন হয়ে থমকে দাঁড়ায়।

শ্রেষ্ঠাংশে 
 হুমায়ুন ফরীদি - কিসলু
 তারিক আনাম খান - মিঃ মল্লীক
 ফজলুর রহমান বাবু - সোলেমান
 শহিদুল ইসলাম সাচ্চু - রফিক
 ইয়াসমিন বিলকিস সাথী
 ফেরদৌস - (অতিথি শিল্পী)
 প্রজ্ঞা লাবনী -
 খালেদ খান -
 গাজী রাকায়েত -

সম্মাননা

জাতীয় চলচ্চিত্র পুরস্কার 
 বিজয়ী শ্রেষ্ঠ পরিচালকঃ এনামুল করিম নির্ঝর ২০০৭
 বিজয়ী শ্রেষ্ঠ কণ্ঠশিল্পী নারীঃ ফাহমিদা নবী ২০০৭
 বিজয়ী শ্রেষ্ঠ চিত্রগ্রাহকঃ (রঙ্গিন), সাইফুল ইসলাম বাদল ২০০৭
 বিজয়ী শ্রেষ্ঠ সম্পাদকঃ অর্ঘ্য কমল মিত্র ২০০৭

আন্তর্জাতিক সম্মননা 
 মনোনয়নঃ ৫ম দুবাই আন্তর্জাতিক চলচ্চিত্র উৎসব ২০০৭

সঙ্গীত 
আহা! ছবির সঙ্গীত পরিচালনা করেছেন রেজাউল দেবজ্যোতি মিশ্র। সঙ্গীত রচনা করেছেন ছবির পরিচালক এনামুল করিম নির্ঝর।

তথ্যসূত্র

বহিঃসংযোগ 

 সিনেমার অফিসিয়াল ওয়েবসাইট
 
 ৫ম দুবাই আন্তর্জাতিক চলচ্চিত্র উৎসবে আহা!

২০০৭-এর চলচ্চিত্র
২০০০-এর দশকের নাট্য চলচ্চিত্র
বাংলা ভাষার চলচ্চিত্র
বাংলাদেশী চলচ্চিত্র
বাংলাদেশী নাট্য চলচ্চিত্র
ইমপ্রেস টেলিফিল্মের চলচ্চিত্র
শ্রেষ্ঠ বিদেশি ভাষার চলচ্চিত্রের জন্য একাডেমি পুরস্কারে বাংলাদেশী নিবেদন
বাংলাদেশে ধারণকৃত চলচ্চিত্র
২০০০-এর দশকের বাংলা ভাষার চলচ্চিত্র
দেবজ্যোতি মিশ্র সুরারোপিত চলচ্চিত্র
বাংলা ভাষার বাংলাদেশী চলচ্চিত্র
এনামুল করিম নির্ঝর

এনামুল করিম নির্ঝর (জন্ম: ২৯ নভেম্বর, ১৯৬২) একজন বাংলাদেশী স্থপতি এবং চলচ্চিত্র পরিচালক। তিনি সিস্টেম আর্কিটেক্টসের প্রতিষ্ঠাতা এবং প্রধান স্থপতি। সিস্টেম আর্কিটেক্টস রেসিডেন্সিয়াল, মিক্সড ইউজ, কমার্শিয়াল, শিক্ষা প্রতিষ্ঠান, শিল্প প্রতিষ্ঠান, হসপিটালিটি এবং সামাজিক উন্নয়ন প্রকল্পসহ বিভিন্ন সেক্টরে আধুনিক নকশা প্রণয়নের জন্য সুপরিচিত। ১৯৯০ এর দশকে, নির্ঝর ভিন্ন আঙ্গিকে ইন্টেরিয়র ডিজাইনের উদ্যোগ নেন যা ঢাকা শহরের রেস্টুরেন্টগুলোর সামগ্রিক চিত্রকে উল্লেখযোগ্যভাবে প্রভাবিত করে। তিনি ঢাকা এবং চট্টগ্রামে বেশ কয়েকটি কন্সেপচুয়াল রেস্টুরেন্ট ডিজাইন করেছেন, যেমন বুখারা, সানতুর, বোনানজা, হোয়াইট ক্যাসেল এবং অ্যাস্পারাগাস। তার স্থাপত্য প্রতিভার নিদর্শন দেশের সীমানা ছাড়িয়ে বিদেশেও পৌঁছে গেছে। তিনি যুক্তরাজ্যের হ্যাম্পশায়ারে উই (WE) নামে একটি রেস্টুরেন্ট ডিজাইন করেছেন। তাঁর ভৌতিক থিমে পারিবারিক বিনোদন রেস্টুরেন্ট আইডিয়া – ‘ভূত’ ব্যাপক জনপ্রিয়তা অর্জন করেছে।

নির্ঝর তার স্থাপত্যচর্চা আরও বিস্তৃত করার উদ্দেশ্যে একটি বিশেষ প্রক্রিয়া অনুসরণ করেন যা শুধু স্থাপত্য নকশাতেই সীমাবদ্ধ নয় বরং এটি স্থপতির  তত্ত্বাবধানে পুর্নাঙ্গ স্থাপনা তৈরিকে গুরুত্ব দেয়। তাঁর মতে এই প্রক্রিয়াটিকে বলা হয় "টোটাল আর্কিটেকচার"। তাঁর উল্লেখযোগ্য প্রকল্পের মধ্যে রয়েছে বাংলাদেশে ব্রিটিশ আমেরিকান ট্যাবাকোর সদর দপ্তর, নিনাকাব্য এবং ফেরা। এনামুল করিম নির্ঝর সম্প্রতি ভারতীয় উদ্যোক্তা এবং স্থপতিদের সাথে সিস্টেম আর্কিটেক্টস ইন্ডিয়া প্রতিষ্ঠা করেছেন।

তিনি বাংলাদেশের প্রখ্যাত চলচ্চিত্র নির্মাতাদের একজন। তার প্রথম পূর্ণদৈর্ঘ্য চলচ্চিত্র – আহা! (২০০৭)। এটি শ্রেষ্ঠ পরিচালক সহ চারটি বিভাগে জাতীয় চলচ্চিত্র পুরস্কার লাভ করেছে।  

এনামুল করিম নির্ঝর একাধারে স্থপতি, চলচ্চিত্রকার, আলোকচিত্রী, গীতিকার, সুরকার ও লেখক। তার কথা ও সুরে ১০১টি গানের সংকলন নিয়ে প্রথম অ্যালবাম ‘এক নির্ঝরের গান: ০০১’ ইতোমধ্যে শ্রোতাপ্রিয় হয়েছে। অ্যালবামটিতে নতুন ও পুরনো মিলিয়ে ৪৩ জন শিল্পী গানগুলোতে কণ্ঠ দিয়েছেন। তিনি স্থাপত্য, চলচ্চিত্র এবং সঙ্গীতের অভিজ্ঞতার আলোকে  এক নির্ঝর কোলাবোরেশন নামে একটি প্রতিষ্ঠান (EK Nijhar Collaborations - EKNC) তৈরি করছেন। এই প্ল্যাটফর্মটি বিভিন্ন সৃজনশীল মাধ্যমের তরুণ পেশাজীবীদের সহযোগিতা করার জন্য প্রতিষ্ঠা করা হয়েছে যাতে তাদের সৃজনশীল এবং বুদ্ধিবৃত্তিক উৎকর্ষের সাথে সাথে একটি সৎ আয়ের উৎসও নিশ্চিত করতে পারে।

চলচ্চিত্রসমূহ

প্রামাণ্য চিত্র 
 তাড়না (২০০১)
 দ্য শ্যাডো গ্যাপ (২০০৩)
 খেয়াল (২০০৩)
 কহেন (২০০৪)
 তখন (২০০৪)
 এবং পরবাসী (২০০৪)
 তিনি (২০০৫)
 মানুষ (২০০৬)
 কয়টা (২০০৬)
 আসছে (২০০৬)

পূর্ণদৈর্ঘ্য চলচ্চিত্র 
 আহা! (২০০৭)
 নমুনা

পুরস্কার ও সম্মাননা 
আহা! ছবিটি পরিচালনা করে শ্রেষ্ঠত্বের স্বীকৃতি স্বরুপ পরিচালক এনামুল করিম নির্ঝর ২০০৭ সালে শ্রেষ্ঠ পরিচালক হিসেবে জাতীয় চলচ্চিত্র পুরস্কার লাভ করেন।
এছাড়াও স্থাপত্যকলার জন্যে এনামুল করিম নির্ঝর পেয়েছেন জাতীয় ও আন্তর্জাতিক পুরস্কার। পুরস্কৃত হয়েছেন আলোকচিত্রের জন্যেও।

তথ্যসূত্র

বহিঃসংযোগ 
 বাংলা ম্যুভি ডাটাবেজ-এ এনামুল করিম নির্ঝর
 নির্ঝরের জীবনী
 কখনো বলতে হয়নি পড়তে বসো - সাপ্তাহিক

বাংলাদেশী চলচ্চিত্র পরিচালক
শ্রেষ্ঠ পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
১৯৬২-এ জন্ম
বাংলাদেশী স্থপতি
নিরন্তর

নিরন্তর আবু সাইয়ীদ পরিচালিত ২০০৬ সালের বাংলাদেশী নাট্য চলচ্চিত্র। জনপ্রিয় বাংলাদেশী লেখক হুমায়ূন আহমেদ রচিত জনম জনম উপন্যাস অবলম্বনে ছবিটির চিত্রনাট্য ও সংলাপ লিখেছেন আবু সাইয়ীদ। এতে অভিনয় করেছেন শাবনূর, ইলিয়াস কাঞ্চন, আমিরুল হক চৌধুরী, ডলি জহুর, লিটু আনাম, শহীদুল আলম সাচ্চু প্রমুখ।

আবু সাইয়ীদ চলচ্চিত্রটির জন্য কেরালা আন্তর্জাতিক চলচ্চিত্র উৎসবে বিশেষ জুরি পুরস্কার এবং গোয়ায় অনুষ্ঠিত ভারত আন্তর্জাতিক চলচ্চিত্র উৎসবে ফিপ্রেসি ও গোল্ডেন ক্রো পীজেন্ট পুরস্কার লাভ করেন। ২০০৭ সালে সেরা বিদেশী ভাষার চলচ্চিত্র হিসেবে একাডেমি পুরস্কারের জন্য বাংলাদেশ থেকে এই ছবিটি নিবেদন করা হয়েছিল।

কাহিনী সংক্ষেপ
ঢাকার নিম্ন-মধ্যবিত্ত পরিবারের মেয়ে তিথি। বাবা অসুস্থতার কারণে অন্ধ হয়ে গেছেন। ভাই হিরু বেকার। সে দ্রুত বড়লোক হওয়ার স্বপ্নে অনেক টাকা হারিয়েছে। তিথিকেই তাই পুরো সংসার চালাতে হয়। উপায়ন্তর না দেখে সে বেশ্যাবৃত্তিকে পেশা হিসেবে বেছে নেয়। নাসিমের ধনী ব্যবসায়ীদের সাথে যোগসূত্র থাকায় সে তাকে খদ্দের জোগাড় করে দেয়। এতে তারও কিছু কামাই হয়। এভাবে তিথির সংসারে উন্নতি আসে। তিথি হিরুর চাকরির জন্য তার খদ্দেরদের কাছে সাহায্য চায়। দবীর উদ্দিন নামে একজন তাকে সাহায্য করার আশ্বাস দেন। তিথির কাছ থেকে মূলধন পেয়ে হিরুও ভালো কিছু করার অনুপ্রেরণা পায়। সে তার নিজের ব্যবসায় দাড় করায় এবং অ্যানাকে বিয়ে করে। কিন্তু তিথি চাইলেও তার পেশা ছাড়তে পারে না। তিথিরা তাদের পেশা ছাড়তে পারে না এবং জনম জনম ধরে তাই হয়ে আসছে।

কুশীলব
 শাবনূর - তিথি
 ইলিয়াস কাঞ্চন - দবীর উদ্দিন
 আমিরুল হক চৌধুরী - তিথির বাবা
 ডলি জহুর - তিথির মা
 জয়ন্ত চট্টোপাধ্যায় - নাসিম
 লিটু আনাম - হিরু
 শিল্পী সরকার অপু - ফরিদা
 শহীদুল আলম সাচ্চু - তিথির খদ্দের
 লিমা - অ্যানা
 ভূষণ - টুকু
 মম মোরশেদ

মুক্তি

চলচ্চিত্র উৎসবে মুক্তি
 কেরালা আন্তর্জাতিক চলচ্চিত্র উৎসব, ২০০৬
 আন্তর্জাতিক চলচ্চিত্র উৎসব, ভারত, ২০০৬
 পাম স্প্রিংস আন্তর্জাতিক চলচ্চিত্র উৎসব
 কলকাতা আন্তর্জাতিক চলচ্চিত্র উৎসব
 ব্যাঙ্গালুর আন্তর্জাতিক চলচ্চিত্র উৎসব
 পুনে আন্তর্জাতিক চলচ্চিত্র উৎসব
 রটার্ডাম আন্তর্জাতিক চলচ্চিত্র উৎসব, ২০০৭

হোম ভিডিও
২০১৫ সালের ৪ সেপ্টেম্বর নিরন্তর চলচ্চিত্রের ডিভিডির মোড়ক উন্মোচন করা হয়।

সঙ্গীত
নিরন্তর চলচ্চিত্রের সঙ্গীত পরিচালনা করেছেন এস আই টুটুল। গীত রচনা করেছেন কবির বকুল। গানে কণ্ঠ দিয়েছেন সাথী ইসলাম ও দিনাত জাহান মুন্নী।
 এই রাত শুধু কাছে আসবার - দিনাত জাহান মুন্নী

মূল্যায়ন

সমালোচকদের প্রতিক্রিয়া
সিনে ম্যাগাজিনের বার্ট রিয়েতভিঙ্ক চলচ্চিত্রটিকে ৫-এ ৩ দিয়েছেন।

আন্তর্জাতিক সম্মাননা
 আন্তর্জাতিক চলচ্চিত্র উৎসব, ভারত, ২০০৬
 বিজয়ী: বিশেষ জুরি পুরস্কার - আবু সাইয়ীদ
 কেরালা আন্তর্জাতিক চলচ্চিত্র উৎসব, ২০০৬
 বিজয়ী: ফিপ্রেসি পুরস্কার - আবু সাইয়ীদ
 বিজয়ী: গোল্ডেন ক্রো পীজেন্ট - আবু সাইয়ীদ

তথ্যসূত্র

বহিঃসংযোগ

 
 
 
 বিএফআইয়ে নিরন্তর

২০০৬-এর চলচ্চিত্র
২০০০-এর দশকের নাট্য চলচ্চিত্র
বাংলাদেশী চলচ্চিত্র
বাংলাদেশী নাট্য চলচ্চিত্র
বাংলা ভাষার চলচ্চিত্র
আবু সাইয়ীদ পরিচালিত চলচ্চিত্র
হুমায়ূন আহমেদের সৃষ্টিকর্ম অবলম্বনে চলচ্চিত্র
ইমপ্রেস টেলিফিল্মের চলচ্চিত্র
শ্রেষ্ঠ বিদেশি ভাষার চলচ্চিত্রের জন্য একাডেমি পুরস্কারে বাংলাদেশী নিবেদন
কল্পকাহিনীতে বেশ্যাবৃত্তি
বাংলাদেশে ধারণকৃত চলচ্চিত্র
২০০৬-এর নাট্য চলচ্চিত্র
বাংলা ভাষার বাংলাদেশী চলচ্চিত্র
২০০০-এর দশকের বাংলা ভাষার চলচ্চিত্র
এস আই টুটুল সুরারোপিত চলচ্চিত্র
স্বপ্নডানায়

স্বপ্নডানায় ২০০৭ সালে মুক্তিপ্রাপ্ত বাংলাদেশী চলচ্চিত্র। পরিচালনা করেছেন গোলাম রাব্বানী বিপ্লব। ২০০৮ সালে সেরা বিদেশী ভাষার চলচ্চিত্র হিসেবে একাডেমি পুরস্কারের জন্য বাংলাদেশ থেকে এই ছবিটি নিবেদন করা হয়েছিল।

কাহিনী সংক্ষেপ 
লোকে তাকে বলে ফজলু কবিরাজ। আসলে সে হাটে হাটে মলম বিক্রি করে। তার সহযোগী দশ বছরের ছেলে রতন। একদিন হাট শেষে রতনের জন্য প্যান্ট কিনতে ফজলু পুরানো কাপড়ের দোকানে যায়। প্যান্ট কেনার পর তার পকেটে কিছু বিদেশী নোট পায়। এই নোটের দেশী মূল্যমান কত হবে, চিন্তায় পড়ে সে, স্বপ্ন দেখে তার পরিবার। টাকার মালিক হবার স্বপ্নে তার জীবনযাত্রা বদলে যায়, কাছের মানুষদের সাথে সম্পর্কের অবনতি হয়।

নির্মাণ নেপথ্য

অভিনয়শিল্পী 
 মাহমুদুজ্জামান বাবু - ফজলু
 রোকেয়া প্রাচী - মা
 ফজলুর রহমান বাবু - সিরাজ
 শামিমা ইসলাম তুষ্টি - রেহানা
 রতন - রতন
 সোমা - আসমা
 গোলাম রাজুল বাবু - 
 মোমেনা চৌধুরী -		
 শাহ আলম কিরণ -		
 শ্যামলী -

সম্মাননা

পুরস্কার ও মনোনয়ন

সঙ্গীত 
স্বপ্নডানায় চলচ্চিত্রের সঙ্গীত পরিচালনা করেছেন বাপ্পা মজুমদার ও ছবির নির্মাতা গোলাম রাব্বানী বিপ্লব।

আরও দেখুন 
 Films On the Wings of Dreams - Palm Springs International Film Society

তথ্যসূত্র

বহিঃসংযোগ 
 স্বপ্নডানায় - অফিসিয়াল ওয়েবসাইট
 
 স্বপ্নডানায়  - রটেন টমেটোস
 স্বপ্নডানায় - নিউ ইয়র্ক টাইম্‌স

২০০৭-এর চলচ্চিত্র
২০০০-এর দশকের নাট্য চলচ্চিত্র
বাংলা ভাষার চলচ্চিত্র
বাংলাদেশী চলচ্চিত্র
বাংলাদেশী নাট্য চলচ্চিত্র
ইমপ্রেস টেলিফিল্মের চলচ্চিত্র
শ্রেষ্ঠ বিদেশি ভাষার চলচ্চিত্রের জন্য একাডেমি পুরস্কারে বাংলাদেশী নিবেদন
২০০০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
সেরা চলচ্চিত্র বিভাগে মেরিল-প্রথম আলো সমালোচক পুরস্কার বিজয়ী
গোলাম রাব্বানী বিপ্লব

গোলাম রাব্বানী বিপ্লব একজন বাংলাদেশী চলচ্চিত্র পরিচালক। ২০০৭ সালে মুক্তিপ্রাপ্ত স্বপ্নডানায় চলচ্চিত্র পরিচালনার মাধ্যমে তিনি এ পেশায় যোগদান করেন। এবং ২০০৯ সালে তিনি আরেকটি ব্যতিক্রমধর্মী ছবি বৃত্তের বাইরে পরিচালনা করেন।

পুরস্কার ও মনোনয়ন

তথ্যসূত্র

বহিঃসংযোগ 
 গোলাম রাব্বানী বিপ্লব - ইন্টারনেট মুভি ডেটাবেজ

বাংলাদেশী চলচ্চিত্র পরিচালক
জীবিত ব্যক্তি
ইয়োজেফ ফন স্টার্নবের্গ

ইয়োজেফ ফন স্টার্নবের্গ () (২৯শে মে, ১৮৯৪ - ২২শে ডিসেম্বর, ১৯৬৯) ছিলেন অস্ট্রীয়-মার্কিন চলচ্চিত্র পরিচালক। প্রথম দিককার auteur চলচ্চিত্র নির্মাতাদের মধ্যে তিনি অন্যতম। পরিচালনা ছাড়াও নিজের ছবির অনেক কাজ করতেন, যেমন: চিত্রগ্রহণ, রচনা এবং সম্পাদনা। পরবর্তী যুগের পরিচালকদের স্টার্নবের্গের ছবির বিশেষ প্রভাব পরীলক্ষিত হয়। সবচেয়ে বেশি প্রভাব লক্ষ করা যায় নয়ার চলচ্চিত্র আন্দোলনে। mise-en-scene, আলোকসজ্জা এবং মৃদু লেন্সের ব্যবহারে তিনি ছিলেন অদ্বিতীয়। তার আন্তর্জাতিকভাবে বিপুল জনপ্রিয়তা পাওয়া চলচ্চিত্রগুলোর মধ্যে রয়েছে দ্য ব্লু অ্যাঞ্জেল (১৯৩০),  আন্ডারওয়ার্ল্ড (১৯২৭)। 

তিনি মরক্কো (১৯৩০) এবং সাংহাই এক্সপ্রেস (১৯৩২) এর জন্য শ্রেষ্ঠ পরিচালকের জন্য একাডেমি পুরস্কারের জন্য মনোনীত হন।

তথ্যসূত্র

বহিঃসংযোগ 
 
 Senses Of Cinema: Josef von Sternberg
 Josef von Sternberg's Photo & Gravesite
 ইয়োজেফ ফন স্টার্নবের্গ - রটেন টম্যাটোস

মার্কিন চলচ্চিত্র পরিচালক
ইহুদি চলচ্চিত্র পরিচালক
১৮৯৪-এ জন্ম
১৯৬৯-এ মৃত্যু
অস্ট্রীয়-মার্কিনী
ইংরেজি ভাষার চলচ্চিত্র পরিচালক
জার্মান ভাষার চলচ্চিত্র পরিচালক
হলিউড ওয়াক অব ফেইম
অস্ট্রীয় ইহুদি বংশোদ্ভূত মার্কিন ব্যক্তি
অটো প্রেমিঙার

অটো লুডভিগ প্রেমিঙার ( ) (৫ই ডিসেম্বর, ১৯০৬ - ২৩শে এপ্রিল, ১৯৮৬) ছিলেন অস্ট্রীয় চলচ্চিত্র পরিচালক। তিনি ক্যারিয়ারের একপ র্যায়ে অস্ট্রিয়া থেকে হলিউডে চলে আসেন এবং এখানে প্রায় ৩৫টি পূর্ণদৈর্ঘ্য ছবি নির্মাণ করেন। তার সিনেমা ক্যারিয়ার ছিল প্রায় ৫ দশকের। লরা -র (১৯৪৪) মত খুব স্টাইলিশ নয়ার ছবি নির্মাণের জন্যই সবচেয়ে জনপ্রিয় হয়েছেন। ১৯৫০ ও ৬০-এর দশকে বেশ কিছু বিখ্যাত উপন্যাস ও মঞ্চ নাটককে চলচ্চিত্রায়িত করেন। এগুলোর মধ্যে তৎকালীন অ্যামেরিকায় ট্যাবু হিসেবে বিবেচিত কিছু বিষয় স্থান পেয়েছিল। প্রেমিঙারের এ ধরনের ট্যাবু চিত্রায়নের কারণেই সেন্সরের সীমানা হ্রাস পায়। তার ছবিতে যে ট্যাবুগুলো স্থান পেয়েছিল তা হল মাদকাসক্তি (দ্য ম্যান উইথ দ্য গোল্ডেন আর্ম, ১৯৫৫), ধর্ষণ (অ্যানাটমি অফ আ মার্ডার, ১৯৫৯) এবং সমকামিতা (অ্যাডভাইস অ্যান্ড কনসেন্ট, ১৯৬২)। তিনি দুইবার সেরা পরিচালক হিসেবে একাডেমি পুরস্কার মনোনয়ন লাভ করেছিলেন।

তথ্যসূত্র

বহিঃসংযোগ 
 
 Cinema Retro: Keir Dullea Recalls Starring in Preminger's Bunny Lake is Missing
 অটো লুডভিগ প্রেমিঙার - রটেন টম্যাটোস

১৯০৬-এ জন্ম
১৯৮৬-এ মৃত্যু
অস্ট্রীয় চলচ্চিত্র পরিচালক
অস্ট্রীয় চলচ্চিত্র অভিনেতা
ইহুদি চলচ্চিত্র পরিচালক
অস্ট্রীয়-মার্কিনী
হলিউড ওয়াক অব ফেইম
মার্কিন নাগরিকত্ব প্রাপ্ত ব্যক্তি
আপার ইস্ট সাইডের ব্যক্তি
ইউক্রেনীয় ইহুদি বংশোদ্ভূত মার্কিন ব্যক্তি
১৯০৫-এ জন্ম
২০শ শতাব্দীর মার্কিন অভিনেতা
মার্কিন চলচ্চিত্র অভিনেতা
অস্ট্রীয় টেলিভিশন অভিনেতা
নিউ ইয়র্ক শহরের চলচ্চিত্র পরিচালক
জার্মান ভাষার চলচ্চিত্র পরিচালক
গোল্ডেন গ্লোব পুরস্কার বিজয়ী প্রযোজক
মার্কিন যুক্তরাষ্ট্রের নাগরিকীকৃত নাগরিক
অলিয়েক্সান্দর দভজেন্‌কো

অলিয়েক্সান্দ্র পেত্রভিচ দোভজেন্‌কো  (, Oleksandr Petrovych Dovzhenko; , Aleksandr Petrovich Dovzhenko; November 25, 1956), was a Ukrainian(ইউক্রেনীয় ভাষায়: Олександр Петрович Довженко আল্‌য়েক্সান্দ্র্‌ পেত্রভ়িচ্‌ দোভ়্‌ঝ়েন্‌কো) (১০ই সেপ্টেম্বর, ১৮৯৪ - ২৫শে নভেম্বর, ১৯৫৬) বর্তমান ইউক্রেনে জন্মগ্রহণকারী সোভিয়েত চলচ্চিত্র পরিচালক, প্রযোজক ও লেখক। সের্গেই আইজেনস্টাইন ও ভসেভোলোদ পুদোভকিনের (Vsevolod Pudovkin) সাথে তাকেও তৎকালীন সোভিয়েত চলচ্চিত্রের অন্যতম সেরা পরিচালক হিসেবে গণ্য করা হয়। তার ছবিতে ইউক্রেনের সাধারণ মানুষের জীবনের সুন্দর চিত্রায়ন লক্ষ করা যায়।

বহিঃসংযোগ 
 John Riley "A (Ukrainian) Life in Soviet Film: Liber's Alexander Dovzhenko", Film-Philosophy, vol. 7 no. 31, October 2003 — a review of George O. Liber (2002), Alexander Dovzhenko: A Life in Soviet Film
 Aleksandr Dovzhenko - আইএমডিবি
 অলিয়েক্সান্দর পেত্রোভিচ দভজেন্‌কো  - রটেন টম্যাটোস

তথ্যসূত্র 

সোভিয়েত চলচ্চিত্র পরিচালক
ইউক্রেনীয় চলচ্চিত্র পরিচালক
ইউক্রেনীয় চলচ্চিত্র প্রযোজক
ইউক্রেনীয় চিত্রনাট্যকার
১৮৯৪-এ জন্ম
১৯৫৬-এ মৃত্যু
সোভিয়েত চিত্রনাট্যকার
পুরুষ চিত্রনাট্যকার
স্তালিন পুরস্কার বিজয়ী
লেনিন পুরস্কার বিজয়ী
নির্বাক চলচ্চিত্র পরিচালক
ট্যাক্সি ড্রাইভার

ট্যাক্সি ড্রাইভার (ইংরেজি ভাষায়: Taxi Driver) ১৯৭৬ মার্টিন স্কোরসেজি পরিচালিত নাট্য চলচ্চিত্র। ১৯৭৬ সালে মুক্তিপ্রাপ্ত এই ছবির প্রধান চরিত্রে অভিনয় করেছেন রবার্ট ডি নিরো। ভিয়েতনাম যুদ্ধের আগে আগে নিউ ইয়র্কের পরিবেশ ছিল ছবির পটভূমি। এই পটভূমিতে এক ট্যাক্সিক্যাব চালকের অদ্ভুত জীবন নিয়ে ছবির কাহিনী গড়ে উঠেছে। ১৯৭২ সালে জর্জ ওয়ালেস-কে হত্যার প্রচেষ্টা থেকে অনুপ্রাণিত হয়ে স্কোরসেজি এই সিনেমা নির্মাণ করেছেন। আর্থার ব্রমার ওয়ালেসকে হত্যার চেষ্টা করেছিল। ব্রেমারের অনুকরণেই ট্যাক্সি ড্রাইভার চরিত্রটি গড়ে উঠেছে।

অনেকেই এই সিনেমাকে মার্টিন স্কোরসেজির করা সেরা ছবি বলে আখ্যায়িত করেন। অনেকে আবার একে রবার্ট ডি নিরো সেরা ছবিও বলে থাকেন।

চরিত্রসমূহ 
 রবার্ট ডি নিরো - ট্র্য্যাভিস বিক্‌ল (ট্যাক্সি ড্রাইভার)
 সিবিল শেপার্ড - বেট্‌সি (প্যালেন্টাইনের হেডকোয়ার্টারের ক্লার্ক বিক্‌ল যার প্রেমে পড়ে)
 পিটার বয়েল - উইজার্ড (বিক্‌লের সহ ট্যাক্সি চালক)
 জোডি ফস্টার - "ইজি" আইরিস স্টিন্সমা (১২ বছর বয়সী পতিতা)
 হার্ভে কাইটেল - "স্পোর্ট" ম্যাথিউ (পতিতা ব্যবসায়ী)
 লিওনার্ড হ্যারিস - সিনেটর চার্লস প্যালেন্টাইন (মার্কিন প্রেসিডেন্টের পদে মনোনয়ন প্রার্থী)
 আলবার্ট ব্রুক্স - টম
 মার্টিন স্কোরসেজি - ট্র্যাভিসের ট্যাক্সির যাত্রী (ক্যামিও অ্যাপিয়ারেন্স)

বহিঃসংযোগ 

 
 
 
 

১৯৭৬-এর চলচ্চিত্র
মার্কিন চলচ্চিত্র
ইংরেজি ভাষার চলচ্চিত্র
১৯৭০-এর দশকের নাট্য চলচ্চিত্র‎
যৌন নিপীড়ন সম্পর্কে চলচ্চিত্র
মার্টিন স্কোরসেজি পরিচালিত চলচ্চিত্র
পাল্ম দর বিজয়ী
বাফটা বিজয়ী (চলচ্চিত্র)
গুপ্তহত্যা সম্পর্কে চলচ্চিত্র
নিউ ইয়র্ক শহরের পটভূমিতে চলচ্চিত্র
নিউ ইয়র্ক শহরে ধারণকৃত চলচ্চিত্র
মার্কিন অপরাধ থ্রিলার চলচ্চিত্র
মার্কিন মনস্তাত্ত্বিক থ্রিলার চলচ্চিত্র
সাইকোপ্যাথ সম্পর্কে চলচ্চিত্র
চলচ্চিত্রে অশ্লীলতা বিতর্ক
১৯৭৫-এর পটভূমিতে চলচ্চিত্র
১৯৭০-এর দশকের মার্কিন চলচ্চিত্র
১৯৭০-এর দশকের ইংরেজি ভাষার চলচ্চিত্র
মার্কিন নব্য-নোয়ার চলচ্চিত্র
কলাম্বিয়া পিকচার্সের চলচ্চিত্র
মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
আন্নিয়ান

আন্নিয়ান () একটি বড় ব্যয়ের বাণিজ্যিক ভাবে সফল তামিল মনস্তাত্ত্বিক রোমাঞ্চকর-সহিংসতাবাদী চলচ্চিত্র। এটি হচ্ছে প্রথম ভারতীয় চলচ্চিত্র যেটি ফরাসি ভাষায় ডাব করা হয় এবং সারা পৃথিবী জুড়ে ফরাসি ভাষাভাষী দেশগুলিতে মুক্তি দেওয়া হয়। কলম্বিয়া ট্রাইস্টার ফরাসি ডাবিংয়ের সত্ত্ব অধিগ্রহণ করে।

এই চলচ্চিত্রটি ২০০৫ খ্রিষ্টাব্দের ১০ জুন তারিখে মুক্তিলাভ করেছিল এবং খুবই সফল ভাবে তামিলনাড়ু এবং অন্ধ্র প্রদেশে ২৪০ দিন এবং কেরালাতে ১৫০ দিন চলেছিল। এই ছবির বাজেট ছিল ২৬৩,৮০০,০০০ টাকা । এটি ছিল ২০০৫ সালের সবথেকে বেশি বাজেটের তামিল চলচ্চিত্র।

এই ছবিটিতে বিশিষ্ট তারকারা বিক্রম, প্রকাশ রাজ এবং বিবেক অভিনয় করেছিলেন, আর নায়িকা হিসেবে ছিলেন সাদা। চলচ্চিত্রটি পরিচালনা করেন এস. শঙ্কর। ছবিটিতে সঙ্গীত পরিচালনা করেন হরিষ জয়রাজ। চলচ্চিত্রটি তেলুগু ভাষায় ডাবিং করে অপরাচিটিদু এবং হিন্দিতে ডাবিং করে অপরিচিত নামে মুক্তি দেওয়া হয়েছিলো।

আন্নিয়ান ৮টি ফিল্মফেয়ার পুরস্কার দক্ষিণ জয় করেছিল, তন্মধ্যে ছিলো ফিল্মফেয়ার সেরা চলচ্চিত্র পুরস্কার - তামিল এবং অভিনেতা বিক্রমের ফিল্মফেয়ার সেরা অভিনেতা পুরস্কার - তামিল এবং সঙ্গীতকার হরিষ জয়রাজের শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - তামিল, এছাড়াও পরিচালক এস. শঙ্কর পেয়েছিলেন সেরা তামিল চলচ্চিত্র বিভাগে ফিল্মফেয়ার পুরস্কার, শঙ্করকে শ্রেষ্ঠ পরিচালক বিভাগে তামিলনাড়ু রাজ্য চলচ্চিত্র পুরস্কারও দেওয়া হয়েছিলো।

তথ্যসূত্র

বহিঃসংযোগ 
 

তামিল ভাষার চলচ্চিত্র
ভারতীয় চলচ্চিত্র
২০০৫-এর চলচ্চিত্র
২০০০-এর দশকের তামিল ভাষার চলচ্চিত্র
আমস্টারডামে ধারণকৃত চলচ্চিত্র
চেন্নাইয়ের পটভূমিতে চলচ্চিত্র
ভারতীয় মনস্তাত্ত্বিক থ্রিলার চলচ্চিত্র
আইটেম নাম্বার বিশিষ্ট চলচ্চিত্র
তামিল ভাষার মনস্তাত্ত্বিক রোমাঞ্চকর চলচ্চিত্র
মালয়েশিয়ায় ধারণকৃত চলচ্চিত্র
ভারতে দুর্নীতি সম্পর্কে চলচ্চিত্র
এস. শঙ্কর পরিচালিত চলচ্চিত্র
হায়দ্রাবাদ, ভারতে ধারণকৃত চলচ্চিত্র
মুম্বইয়ে ধারণকৃত চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
কোল্লমে ধারণকৃত চলচ্চিত্র
তামিল ভাষার ভারতীয় চলচ্চিত্র
বাইচুং ভুটিয়া

বাইচুং ভুটিয়া (জন্ম: ১৫ ডিসেম্বর ১৯৭৬) একজন ভারতীয় ফুটবল খেলোয়াড়। বর্তমানে তিনি ভারতীয় ফুটবল দলের অধিনায়ক এবং তিনি ইস্টবেঙ্গল ক্লাবে খেলছেন।

প্রথম জীবন 
বাইচুং ভুটিয়ার জন্ম হয় ভারতের সিকিম রাজ্যের টিনকিটামে। তার পড়াশোনা আরম্ভ হয় পূর্ব সিকিমের পাকিয়ঙের (Pakyoung) সেন্ট জেভিয়ার্স বিদ্যালয়ে। তিনি এরপর স্পোর্টস অথরিট অফ ইন্ডিয়ার স্কলারশিপ পান এবং গ্যাংটকের তাসি নামগ্যাল (Tashi Namgyal) অ্যাকাডেমিতে ভর্তি হন। তিনি সিকিমে অনেকগুলি বিদ্যালয় এবং স্থানীয় ক্লাবের হয়ে খেলেন। ১৯৯২ সালের সুব্রত কাপে তার খেলা তাকে বড় ক্রীড়া প্রতিষ্ঠানগুলির নজরে আনে।

১৯৯৩ সালে ষোলো বছর বয়েসে তিনি বিদ্যালয় ত্যাগ করেন এবং পেশাদারী ভাবে ইস্টবেঙ্গল ক্লাবে যোগ দেন। ১৯৯৫ সালে তিনি ফাগোয়ারার জেসিটি মিলসে যোগ দেন। এই ক্লাবটি সে বছর জাতীয় ফুটবল লিগ জেতে। বাইচুং সেই বছরে জাতীয় লিগের সর্বোচ্চ গোলদাতা হন এবং নেহরু কাপে খেলার জন্য নির্বাচিত হন। তিনি '১৯৯৬ ইন্ডিয়ান প্লেয়ার অফ দ্য ইয়ার' নির্বাচিত হন। এবং তার পর থেকে আরো বহু পুরস্কার তিনি জয় করেছেন।

ব্যক্তিগত জীবন 
বাইচুং ২০০৪ সালের ২৭ ডিসেম্বর তার দীর্ঘদিনের বান্ধবী মাধুরী টিপনিসকে বিয়ে করেন।

তথ্যসূত্র

বহিঃসংযোগ

 
 

১৯৭৫-এ জন্ম
জীবিত ব্যক্তি
ভারতীয় পুরুষ ক্রীড়াবিদ
ভারতীয় ফুটবলার
ঝলক দিখলা যা
ভারতের আন্তর্জাতিক ফুটবলার
বুরি ফুটবল ক্লাবের খেলোয়াড়
২০১১ এএফসি এশিয়ান কাপের খেলোয়াড়
১৯৯৮ এশিয়ান গেমসের ফুটবলার
নামচি জেলার ব্যক্তি
১৯৭৬-এ জন্ম
এশিয়ান গেমসে ভারতের প্রতিযোগী
২০১৪-এ ভারতের সাধারণ নির্বাচনের প্রার্থী
ড্যান্সিং উইথ দ্য স্টার বিজয়ী
ইংল্যান্ডে প্রবাসী ফুটবলার
২০০২ এশিয়ান গেমসের ফুটবলার
২০০৬ এশিয়ান গেমসের ফুটবলার
ভারতীয় বিদ্যালয় ও কলেজের প্রতিষ্ঠাতা
আই-লিগের খেলোয়াড়
ভারতীয় নাস্তিক
ভারতীয় ফুটবল ম্যানেজার
অর্জুন পুরস্কার প্রাপক
ক্রীড়ায় পদ্মশ্রী প্রাপক
দক্ষিণ এশীয় গেমসে স্বর্ণপদক বিজয়ী ভারতীয়
দক্ষিণ এশীয় গেমসে ফুটবলে পদক বিজয়ী
সিকিমের তৃণমূল কংগ্রেসের রাজনীতিবিদ
ইস্টবেঙ্গল ক্লাবের খেলোয়াড়
২১শ শতাব্দীর ভারতীয় রাজনীতিবিদ
২১শ শতাব্দীর ভারতীয় পুরুষ ক্রীড়াবিদ
সিকিম ডেমোক্রেটিক ফ্রন্টের রাজনীতিবিদ
হামরো সিকিম পার্টির রাজনীতিবিদ
পুরুষ ফুটবল ফরোয়ার্ড
ভারতীয় পুরুষ ফুটবলার
মোহনবাগান সুপার জায়ান্টের খেলোয়াড়
ইংরেজ ফুটবল লিগের খেলোয়াড়
একবিংশ শতাব্দীর ভারতীয় ক্রীড়াবিদ
পিটার ম্যাথিউজ (ভাষাবিজ্ঞানী)

পিটার হিউগো ম্যাথিউজ () (জন্ম ১৯৩৪ - ) একজন ব্রিটিশ ভাষাবিজ্ঞানী।  বর্তমানে তিনি সেন্ট জন্‌স কলেজ, ক্যামব্রিজ-এর একজন ফেলো। ১৯৮০ থেকে ২০০০ সাল পর্যন্ত তিনি ক্যামব্রিজ বিশ্ববিদ্যালয়ের ভাষাবিজ্ঞান বিভাগের অধ্যাপক ও প্রধান হিসেবে কর্মরত ছিলেন। তিনি ১৯৮৫ সালে ব্রিটিশ একাডেমির ফেলো নির্বাচিত হন। 

ম্যাথিউজ রূপপমূলতত্ত্বের উপর লেখার জন্য ভাষাবিজ্ঞানী মহলে সুপরিচিত। তিনি এ বিষয়ের উপর দুইটি বই প্রকাশ করেছেন।

পিটার ম্যাথিউজের নির্বাচিত গ্রন্থাবলি 
 Inflectional Morphology: A theoretical study based on aspects of Latin verb conjugation (1972)
 Morphology: An introduction to the theory of word-structure (1974)
 Generative Grammar and Linguistic Competence (1979)
 Syntax (1981)
 Grammatical Theory in the United States from Bloomfield to Chomsky (1993)
 A Short History of Structural Linguistics (2001)
 The Concise Oxford Dictionary of Linguistics (2005)
 Syntactic Relations: A Critical Survey (2007)

তথ্যসূত্র 

১৯৩৪-এ জন্ম
ব্রিটিশ ভাষাবিজ্ঞানী
রূপমূলতাত্ত্বিক
বাক্যতাত্ত্বিক
জীবিত ব্যক্তি
ব্রিটিশ অ্যাকাডেমির সভ্য